Hallitus valmistelee lakia, joka rajaisi työntekijän oikeutta kertoa tietoja ammattiliittonsa juristille työpaikan riitatilanteissa.

Hallitus valmistelee lakia, joka rajaisi työntekijän oikeutta kertoa tietoja ammattiliittonsa juristille työpaikan riitatilanteissa. AOP

Asiasta kertoo Helsingin Sanomat.

Palkansaajien keskusjärjestöt SAK, Akava ja STTK ovat kirjanneet esitykseen eriävän mielipiteen, sillä niiden mukaan ehdotus lisää tarpeettomasti jännitteitä työmarkkinoilla.

Keskusjärjestöjen mukaan hallituksen esitys on tulkinnanvarainen ja se heikentäisi työntekijöiden sananvapautta.

Keskusjärjestöt tulkitsevat esitystä niin, että sen toteutuessa työntekijä ei voisi enää kertoa liikesalaisuuksia tai luottamuksellisia teknisiä tietoja esimerkiksi ammattiliittonsa juristille, vaikka riita koskisi työsuhdetta ja liikesalaisuuksia.

Työntekijä voisi myös saada rangaistuksen, jos hän paljastaa liikesalaisuuden tai teknisen ohjeen asiaansa avustavalle työpaikkansa ulkopuoliselle ihmiselle.

Työntekijä voisi siis turvautua vain työpaikkansa luottamushenkilöön, jos sellainen on.

Lakia valmistelee työryhmä, joka valmistelee EU:n liikesalaisuusdirektiivin täytäntöönpanoa Suomessa.

Viime kesänä voimaan tulleen direktiivin määräykset pitäisi olla kirjattuna Suomen lakeihin viimeistään 9. kesäkuuta 2018.

Työryhmän työn pohjalta hallitus antaa lakiesitykset eduskunnalle keväällä 2018.

Lähde: Helsingin Sanomat